**Στις μέρες μας δεν έχει μειωθεί το ποσοστό των αναλφάβητων. Απλώς σήμερα πολλοί αναλφάβητοι ξέρουν να διαβάζουν και να γράφουν.**

**Αλμπέρτο Μοράβια**

Ιταλός συγγραφέας & δημοσιογράφος (1907 – 1990)

**Αναλφαβητισμός**

**Τι είναι;**

**Είναι η αδυναμία ανάγνωσης και γραφής.**

**Συνώνυμα:** αγραμματοσύνη, αμάθεια, αμορφωσιά.

**Αντώνυμα:** γραμματισμός ή εγγραμματισμός.

**Μορφές αναλφαβητισμού**

**Οργανικός αναλφαβητισμός:** αναφέρεται σεόσους δε φοίτησαν ποτέ στο σχολείο και έχουνπλήρη άγνοια ανάγνωσης και γραφής.

(*Όταν υπάρχει η ικανότητα της ανάγνωσης, αλλά όχι και της γραφής, αναφερόμαστε σε μερικό αναλφαβητισμό*).

**Λειτουργικός αναλφαβητισμός:** αφορά όσους έχουν τυπικά διδαχθεί γραφή και ανάγνωση, αλλά δυσκολεύονται να χρησιμοποιήσουν τις γνώσεις τους στην καθημερινή ζωή. Πρόκειται κυρίως για άτομα που δεν έχουν ολοκληρώσει την υποχρεωτική εκπαίδευση.

**Ψηφιακός αναλφαβητισμός**: είναι μία όψη του λειτουργικού αναλφαβητισμού και αναφέρεται στην αδυναμία των ατόμων, κυρίως ενηλίκων, να χειριστούν τον Η/Υ, το διαδίκτυο και άλλα ψηφιακά μέσα, για να αντιμετωπίσουν τις σύγχρονες κοινωνικές και επαγγελματικές απαιτήσεις.

**Ποια είναι τα αίτια;**

* Οικονομικές δυσκολίες οικογένειας
* εύρεση εργασίας από μικρή ηλικία → εγκατάλειψη σχολείου
* Χαμηλό μορφωτικό επίπεδο οικογένειας
* αδυναμία στήριξης των παιδιών στις εκπαιδευτικές δυσκολίες που αντιμετωπίζουν
* αδυναμία αναγνώρισης της αξίας της μόρφωσης → αδιαφορία για τη σχολική πρόοδο των παιδιών ή και συναίνεση στην πρόωρη εγκατάλειψη του σχολείου
* Στερεότυπα και κοινωνικές ανισότητες
* περιθωριοποίηση κοινωνικών ομάδων (π.χ. αθίγγανων, μεταναστών) → δύσκολη πρόσβαση στην εκπαίδευση ή κακές σχολικές επιδόσεις
* έλλειψη σχολείων και εκπαιδευτικού προσωπικού σε αγροτικές και απομακρυσμένες περιοχές → εκπαιδευτικό χάσμα επαρχίας – αστικών κέντρων
* αποκλεισμός γυναικών από την εκπαίδευση, κυρίως στις αναπτυσσόμενες χώρες
* Δυσλειτουργία εκπαιδευτικού συστήματος
* Ανεπαρκείς δαπάνες της πολιτείας για την παιδεία (εκπαιδευτικό προσωπικό, υλικοτεχνικός εξοπλισμός κ.λπ), έλλειψη μακροπρόθεσμου και συστηματικού σχεδιασμού
* Ξεπερασμένες μέθοδοι διδασκαλίας, μηχανική αποστήθιση, βαθμοθηρικός χαρακτήρας εκπαίδευσης → αρνητική διάθεση μαθητών απέναντι στη μάθηση
* Αρνητικά πρότυπα εποχής
* Προώθηση της αντίληψης ότι η μόρφωση δεν είναι απαραίτητη για την (υλική) πρόοδο και ευημερία

**Ποιες είναι οι συνέπειες;**

* Στην καθημερινότητα
* δυσκολία του ατόμου να πραγματοποιήσει καθημερινές, απλές δραστηριότητες (π.χ. κατανόηση ενός εγγράφου, συμπλήρωση μιας αίτησης κλ.π.) → εξάρτηση από άλλους και κίνδυνος εξαπάτησης
* Στον επαγγελματικό τομέα
* δυσκολία εύρεσης εργασίας ή απασχόληση σε χειρωνακτικά επαγγέλματα με χαμηλές οικονομικές απολαβές → έλλειψη δυνατότητας επαγγελματικής και κοινωνικής ανέλιξης
* Στον κοινωνικό τομέα
* δυσκολία εμβάθυνσης σε περίπλοκα ζητήματα, συμμετοχής σε συζητήσεις → απομάκρυνση από κοινωνικές δραστηριότητες → κοινωνικός αποκλεισμός
* Στον πολιτικό τομέα
* άγνοια ή μη σαφής γνώση των δικαιωμάτων τους, αδυναμία κριτικής αντίληψης των γεγονότων → αδυναμία διεκδίκησης ενεργού ρόλου στην πολιτική ζωή
* Στον πνευματικό τομέα
* δυσκολία παρακολούθησης των εξελίξεων στην επιστήμη, στην τεχνολογία, στις τέχνες → περιορισμένη αντίληψη του κόσμου
* Στον ψυχολογικό τομέα
* αίσθηση μόνιμης εξάρτησης από τους άλλους → ανασφάλεια, έλλειψη αυτοεκτίμησης → κοινωνική απομόνωση

**Εκτός από το ίδιο το άτομο, ο αναλφαβητισμός έχει επιπτώσεις στο ευρύτερο κοινωνικό σύνολο.**

* Εμπόδιο για την οικονομική ανάπτυξη μιας χώρας
* Δυσκολία χρήσης νέων τεχνολογιών, απουσία εξειδίκευσης → μείωση παραγωγικότητας χώρας
* Όξυνση κοινωνικών προβλημάτων
* Υψηλά επίπεδα αναλφαβητισμού → αυξημένη εγκληματικότητα, ανεργία, φτώχεια → κοινωνικές συγκρούσεις
* Υπονόμευση δημοκρατίας
* έλλειψη κριτικής αντίληψης → χειραγώγηση από επιτήδειους → ενίσχυση φανατισμού και βίας

**Τρόποι αντιμετώπισης του αναλφαβητισμού**

* Κινητοποίηση διεθνών οργανισμών (π.χ. Unesco)
* προώθηση προγραμμάτων για την εξάλειψη του αναλφαβητισμού
* Μέριμνα για την αποτροπή παιδικής εργασίας
* οικονομική ενίσχυση ευάλωτων οικογενειών
* τήρηση του νόμου υποχρεωτικής εκπαίδευσης
* Παροχή σχολικής υποστήριξης για την έγκαιρη αντιμετώπιση μαθησιακών δυσκολιών
* Δημιουργία εκπαιδευτικών κέντρων στις απομακρυσμένες περιοχές
* Ίδρυση περισσότερων σχολείων για ενήλικες (π.χ. Σχολεία Δεύτερης Ευκαιρίας)
* Αναβάθμιση εκπαίδευσης
* εκσυγχρονισμός διδακτικών μεθόδων, επιμόρφωση εκπαιδευτικών
* εξοπλισμός σχολείων με σύγχρονα τεχνολογικά μέσα
* ανανέωση σχολικών εγχειριδίων
* καλλιέργεια της αγάπης για τη γνώση
* Ενίσχυση φιλαναγνωσίας από πλευράς οικογένειας
* αναγνωστικές συνήθειες γονιών → θετική στάση απέναντι στην ανάγνωση

**Οι περισσότεροι προτεινόμενοι τρόποι αντιμετώπισης του αναλφαβητισμού προϋποθέτουν την αύξηση δημοσίων δαπανών για την παιδεία.**